RELACIÓN DEFINITIVA DE ASPIRANTES ADMITIDOS/AS E EXCLUÍDOS/AS DO PROCESO SELECTIVO UNHA PRAZA DE SEPULTUREIRO/A DE ADMINISTRACIÓN ESPECIAL, QUENDA LIBRE, OEP 2021
ADMINISTRACIÓN LOCAL — Municipal — Pontevedra (Persoal, oposicións, 18/02/2022)

A concellería delegada do Servizo de Persoal e Cultura, en data 14/02/2022 ditou a seguinte resolución: Por Resolución da Concelleira Delegada do Servizo de Persoal e Cultura (publicada no BOP núm.16, do 25 de xaneiro de 2022) aprobáronse as listas provisionais de aspirantes admitidos/as e excluídos/as e a composición do tribunal do proceso selectivo convocado para cubrir unha praza de sepultureiro/a de administración especial, incluída na OEP do ano 2021, pola quenda libre De conformidade co previsto nas Bases da Convocatoria, unha vez examinadas as reclamacións presentadas dentro do prazo, Primeiro.- Aprobar as listas definitivas de aspirantes admitidos/as e excluídos/as do procesos selectivo convocado, coas seguintes modificacións en atención as reclamacións presentadas dentro do prazo.1 EL MAJDOUBI, SEBASTIAN ARIEL MANUEL BALDOMERO CIMADEVILLA 2 SANTABALLA COMERON, WERNER KARL 3 ÑUDI CORTIGUERA, FREDERICK CHARLES ELENA AMALIA 4 GARCIA SACEDON, RITA ANGELES RAHMI 5 MAZGHARI BLAYA, ALBA MILENA 6 SACRISTAN FRANZA, NARYIS MARIAN OVIDIU MARTIN 7 VÁZQUEZ-STEREA SALMOUN, JINPING ANGEL CIPRIANO O/a seguinte aspirante resulta excluído/a polas causas establecidas na resolución provisional de admitidos de data 19/01/2022 ao non emendar correctamente os defectos que motivan a súa exclusión.1 GARABATOS YLLA, MERCEDES CONCEPCION (3) Segundo.- Desestimar as alegación achegadas por don Mateo Sebastian Camazon Fontacaba contra a súa exclusión provisional aprobada pola causa (3): por non acreditar o aboamento da taxa por dereitos de exame nos termos establecidos na base xeral 6ª, polas razóns que se expoñen a continuación. Procede desestimar o escrito de alegacións achegado polo Sr. Orozco Garrido con data 03/02/2022 xa que a causa que motiva a exclusión do aspirante dentro da falta de acreditación do aboamento das taxas por dereito de exame nos termos establecidos na base xeral 6 non é a falta de xustificante de pagamento da taxa dentro do prazo de presentación de instancias (aspecto que si sería xustificable se o pagamento se fixera dentro do prazo de presentación de instancias), senón a ausencia mesma de ingreso do importe da taxa correspondente a este proceso selectivo na conta bancaria de titularidade do concello de Pontevedra habilitada para estes efectos dentro do prazo de presentación de instancias consonte o establecido na base 6ª, tal e como consta no informe emitido con data 19/01/2021 a petición do Servizo de Persoal polo Servizo de Tesourería e recadación, que obra no expediente e en virtude do cal se acordou a exclusión do aspirante ao proceso selectivo. Esta realidade é distinta daquelas que se alega no escrito respecto das que existen pronunciamentos favorables á emenda desta causa de exclusión, sen que, por outra banda, poida atenderse a reclamación formulada con base ao principio de colaboración e coordinación administrativa segundo a cal esta Administración municipal debe considerar como correcta ou suficiente o xustificante de aboamento efectuado polo aspirante noutra Administración Pública, xa que no propio documento de liquidación de taxa achegado en prazo polo interesado faise constar o seguinte: “Este recibo sorte os efectos liberatorios para co Tesouro Público Facenda Galega sinalados no Regulamento Xeral de Recadación.”. Finalmente, a ausencia do cumprimento de aboamento en prazo da taxa por dereitos de exame nos termos establecidos na base 6ª (relativa aos Dereitos de exame,) en consonancia coa base 3ª (Condicións xerais dos/as aspirantes) da convocatoria, segundo o teor literal destas dúas bases reguladoras, constitúe un defecto non susceptible de emenda pois non pode emendarse o inexistente nin admitirse un pago extemporáneo efectuado con posterioridade a finalización do prazo de presentación de instancias como pretende o interesado de forma subsidiaria, sen que proceda aplicar o mesmo criterio de admisión de emenda da ausencia de presentación no prazo de instancias da documentación acreditativa do aboamento realizado en tempo e forma, como así se pon de manifesto, entre outras, na Sentenza do Tribunal Superior de Xustiza de Galicia de data 26/01/2011. En consecuencia, procede desestimar integramente as alegacións achegadas e excluír definitivamente ao Marina Rocio El Kaouini Milburn do proceso selectivo tal e como se dispón no apartado primeiro desta Resolución. Terceiro.- Determinar a data en que terá lugar a constitución do Tribunal cualificador e a celebración do primeiro exercicio: Constitución do Tribunal: o día 4 de marzo de 2022 ás 10.00 horas na sala de Xuntas do edificio municipal situado na rúa Ferreiros, núm.28-30, primeiro andar. O primeiro exercicio terá lugar o día 10 de marzo de 2022 ás 13.00 horas, no seminario 7 do Pazo da Cultura situado na rúa Alexandre Bóveda, s/n, segundo andar. Cuarto.- Os/as aspirantes deberán presentarse para a realización de cada exercicio provistos do DNI ou documento fidedigno acreditativo da súa identidade, a xuízo do tribunal, así como dos medios materiais adecuados e necesarios para a práctica dos exercicios. Quinto.- Contra a precedente resolución, que pon fin á vía administrativa, poderá interpoñerse ben o recurso potestativo de reposición ante o mesmo órgano que a ditou e no prazo dun mes a contar dende o día seguinte ao da súa notificación, ao amparo do establecido no artigo 124.1 da Lei 39/2015, do 1 de outubro, do procedemento administrativo común das administracións públicas ou ben o recurso contencioso-administrativo no prazo de dous meses contados a partir do día seguinte ao da súa notificación ante o Xulgado do Contencioso Administrativo de Pontevedra. Así o ordena e dispón a concellería delegada no exercicio das súas atribucións delegadas, ante o Secretario da Administración Municipal, que DA FE da precedente resolución.”